en en id en en en en en id en en en en id pl en en en id ms ms id en en ms en en id id ms ms id id id ms ms en ms ms id id id id ms ms en en en en en en id en id en en en id en id ms id id id id en en en en en en en ms id id en en en en en en en en en en en es en en en en en
Mengapa Pesawat Naib Presiden AS Mendarat Di Lapangan Tentera S'pura? - Defence Security Asia
Dalam kunjungannya ke Singapura pada 22 Ogos lepas itu, pesawat “Air Force Two” membawa Harris itu mendarat di lapangan terbang tentera di Paya Lebar dan bukan di Lapangan Terbang Changi.
By admin Last updated Aug 29, 2021
Pesawat Air Force Two membawa Naib Presiden Amerika Syarikat, Kamala Harris di Paya Lebar Air Base.
(DEFENCE SECURITY ASIA) – Bekas Pengarah Perisikan Pertahanan Lt Jen (B) Datuk Mohd Salleh Ismail mempersoalkan tindakan pesawat rasmi Naib Presiden Amerika Syarikat Kamala Harris memilih untuk mendarat di pangkalan tentera Singapura dan bukan lapangan terbang komersial.
Beliau menyifatkan tindakan mendaratkan pesawat rasmi membawa pemimpin nombor dua Amerika Syarikat itu di lapangan terbang tentera “tidak normal, bukan biasa” dan bertujuan untuk memberikan suatu signal kepada Malaysia.
“Mendarat di lapangan terbang tentera itu lebih kepada isu keselamatan dan juga menunjukkan kepada Malaysia bahawa ketenteraan Singapura masih disokong kuat oleh Amerika Syarikat. Itu yang mereka mahu tunjuk.”
“Saya rasa a diolah oleh Singapura sendiri.Mahu tunjuk kepada Malaysia, jangan main-main, kamu ini hanya pemain yang kecil. Jadi ini satu amaran kepada kita.”
“Saya percaya ini semua adalah permainan mereka,” katanya dalam satu temuramah khas dengan akhbar tempatan, Mingguan Malaysia yang disiarkan hari ini.
Bagaimanapun Mohd Salleh juga berkata, keputusan untuk menggunakan lapangan terbang tentera itu mungkin didorong oleh faktor keselamatan.
“Mungkin ada yang maklumkan Singapura bahawa lebih selamat (Kamala) mendarat di sana (Paya Lebar) daripada di Changi. Kedua daripada aspek masa (timing) itu saya rasa kebetulan saja. Sebab saya rasa perlantikan Perdana Menteri sekarang ini memang sudah boleh dibaca.”
Bekas Ketua Pengarah Perisikan Pertahanan Leftenan Jeneral (B) Datuk Mohd Salleh Ismail.
“Sebab tiada yang lebih sesuai untuk ambil alih. Mereka (Amerika Syarikat) pun boleh baca politik kita, mereka faham bahawa Ismail ini mengisi ruang,sebab apa?Sebab dia jadi Timbalan Perdana Menteri, ada pengalaman dalam krisis COVID dan beliau masih lagi ahli UMNO, contohnya,” kata beliau dalam temuramah khas itu.
Lapangan Terbang Tentera di Paya Lebar itu telah dibina pada 1954 semasa Singapura masih lagi di bawah pemerintahan British.
Sebenarnya, Amerika Syarikat sememangnya kerap menggunakan Paya Lebar untuk mendaratkan pesawat-pesawat rasminya serta pesawat-pesawat tentera dan pendaratan pesawat Air Force Two dinaiki Harris itu bukanlah kali pertama ia dilakukan.
Air Force One membawa bekas Presiden George W.Bush pernah mendarat sebanyak dua kali di Payar Lebar iaitu pada 2003 dan 2006, malah pesawat rasmi membawa Donald Trump juga pernah mendarat di landasan tentera itu pada 2018.
Air Force Two membawa Dick Cheney juga pernah mendarat di Paya Lebar sebelum ini.
Mungkin benar, pertimbangan keselamatan adalah alasan yang lebih lojik mengapa pesawat Air Force Two membawa Kamala Harris itu mendarat di Paya Lebar dan bukan di Changi.
Mengenai isu di Laut China Selatan pula, Mohd Salleh berkata, China mempunyai rancangan yang lebih besar dan ia mahukan satu kawasan yang strategik.
“ Ini adalah sebahagian daripada perancangan jangka panjang (China). Jadi masing-masing termasuk Malaysia mempunyai kepentingan di situ dan selagi semua berpakat melalui Kod Etika ini,saya rasa kita akan baik-baik sahaja,” katanya.
— DEFENCE SECURITY ASIA
admin 2215 posts 0 comments
Bekas Pengarah Perisikan Pertahanan Dedah “Pertemuan” Pemimpin Politik Tempatan Dan Rakan Asing Mereka
[VIDEO] Turki Mula Terima Dron Paling Canggihnya “Akinci”
You might also like More from author
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
Find Us On Facebook
Korea Tuntut Indonesia Jelaskan Bayaran Program KF-21
Sebuah Lagi Negara Asia Tenggara Pilih Dron Israel
Kali Terakhir TLDM Perolehi Kapal Kombatan Adalah 25 Tahun Lepas
Sepanjang 50 Tahun Beroperasi, Pesawat F-15 Tembak Jatuh 103 “Musuh”
© 2022 - Defence Security Asia. All Rights Reserved.
You cannot print contents of this website.
Welcome, Login to your account.
Forget password? Remember me
A password will be e-mailed to you.